
ΕΝΗΜΕΡΩΣΗ ΣΧΕΤΙΚΑ ΜΕ ΤHN ΕΠΙΜΟΡΦΩΣH ΤΩΝ ΕΚΠΑΙΔΕΥΤΙΚΩΝ ΞΕΝΩΝ ΓΛΩΣΣΩΝ ΣΤΑ ΝΕΑ ΠΡΟΓΡΑΜΜΑΤΑ ΣΠΟΥΔΩΝ
[Παράταση προθεσμίας έως την Δευτέρα 15/10/2018]

Ενημερώνουμε τους/τις εκπαιδευτικούς Ξένων Γλωσσών κλάδων ΠΕ05, ΠΕ06, ΠΕ07 και ΠΕ34 (μόνιμους, αναπληρωτές/ωρομίσθιους και εκπαιδευτικούς ιδιωτικών σχολείων) Α/θμιας και Β/θμιας Εκπαίδευσης, ότι ολοκληρώθηκε ο Α΄ κύκλος επιμόρφωσης στα Νέα Προγράμματα Σπουδών των Ξένων Γλωσσών (ΕΠΣ-ΞΓ) στο πλαίσιο της Δράσης 2 «Επιμόρφωση Εκπαιδευτικών στα Νέα Προγράμματα Σπουδών των Ξένων Γλωσσών – Ενιαίο Πρόγραμμα Σπουδών των Ξένων Γλωσσών (ΕΠΣ-ΞΓ) και Προγράμματα Εκμάθησης Αγγλικής στην Πρώιμη Παιδική Ηλικία (ΠΕΑΠ)» της Πράξης «Παρεμβάσεις επιμόρφωσης για την ενίσχυση των σχολικών δομών του εκπαιδευτικού συστήματος» με κωδικό ΟΠΣ 5004204, η οποία συγχρηματοδοτείται από το Ευρωπαϊκό Κοινωνικό Ταμείο (ΕΚΤ) στο  πλαίσιο του Επιχειρησιακού Προγράμματος «Ανάπτυξη Ανθρώπινου Δυναμικού, Εκπαίδευση και Δια Βίου Μάθηση 2014-2020». 

Η επιμόρφωση διάρκειας έξι ωρών πραγματοποιήθηκε από τους Σχολικούς Συμβούλους Ξένων Γλωσσών στις περιοχές ευθύνης τους κατά το χρονικό διάστημα Απριλίου-Ιουνίου 2018.
Το υλικό της επιμόρφωσης είναι προσβάσιμο σε όλους/ες ακολουθώντας τον σύνδεσμο: https://iep.edu.gr/moodle/cat8.php.

Σε συνέχεια της ως άνω επιμορφωτικής δράσης, καλούνται:  

(α) οι εκπαιδευτικοί οι οποίοι επιμορφώθηκαν κατά το χρονικό διάστημα Απριλίου – Ιουνίου 2018, να ολοκληρώσουν τις απαραίτητες ενέργειες συμπλήρωσης των απογραφικών δελτίων εισόδου και εξόδου στην Πλατφόρμα του ΙΕΠ (https://www.iep.edu.gr/services/mitroo/), βάσει του υπ’ αρ. πρωτ. 205/15-06-2018 διαβιβαστικού εγγράφου του Γενικού Γραμματέα ΥΠΠΕΘ, έως και την Δευτέρα 01/10/2018 15/10/2018, προκειμένου να πιστοποιηθεί η συμμετοχή τους στο επιμορφωτικό πρόγραμμα και να λάβουν τη σχετική Βεβαίωση παρακολούθησης την οποία θα πρέπει να προσκομίσουν στην υπηρεσία τους ως δικαιολογητικό αποδέσμευσής τους από τα υπηρεσιακά τους καθήκοντα. 
Για οποιοδήποτε θέμα τεχνικής φύσεως σχετικά με τη συμπλήρωση των απαραίτητων απογραφικών δελτίων εισόδου ή/και εξόδου, οι εκπαιδευτικοί μπορούν να απευθύνονται στην Τεχνική Υποστήριξη ΙΕΠ για τη Δράση επιμόρφωσης των εκπαιδευτικών στα νέα Προγράμματα Σπουδών Ξένων Γλωσσών:

- είτε ακολουθώντας το σύνδεσμο https://www.iep.edu.gr/services/mitroo/files/proskfiles/th_60a.pdf   με τις σχετικές οδηγίες.

- είτε καλώντας στο τηλ. 213 1335 563 (κ. Γεώργιος Χριστοδουλάκης),
- είτε ακολουθώντας τον σύνδεσμο https://iep.edu.gr/helpdesk/ (επιλογές: «Open a New Ticket», Help Topic: «Νέα Προγράμματα Σπουδών Ξένων Γλωσσών», Create Ticket),
(β)  οι εκπαιδευτικοί (συμπεριλαμβανομένων των εκπαιδευτικών Ξένων Γλωσσών οι οποίοι είναι αποσπασμένοι ή/και σε διάθεση σε φορείς, Διευθύνσεις Εκπαίδευσης και υπηρεσίες), οι οποίοι δεν επιμορφώθηκαν  βάσει της υπ’ αρ. πρωτ. 49878/ΓΔ4/26-03-2018 Υπουργικής Απόφασης (ΑΔΑ: ΩΡ0Ζ4653ΠΣ-ΓΑΨ), κατά τον Α΄ κύκλο επιμόρφωσης στα Νέα Προγράμματα Σπουδών Ξένων Γλωσσών, να δηλώσουν τα στοιχεία τους στον δικτυακό τόπο του ΙΕΠ (https://iep.edu.gr/lime_survey/912854.php), έως και την Δευτέρα 1/10/2018 15/10/2018 και ώρα 15.00, προκειμένου να συμπεριληφθούν στον Β΄ κύκλο επιμόρφωσης. 
Διευκρινίζεται ότι 

· το ΙΕΠ σχεδιάζει να πραγματοποιήσει άμεσα Β΄ κύκλο επιμόρφωσης για τους/τις εκπαιδευτικούς οι οποίοι/ες δεν κατέστη δυνατό να παρακολουθήσουν τον Α΄ κύκλο της ως άνω επιμόρφωσης,

· δεν προβλέπεται να ακολουθήσει Γ΄ κύκλος επιμόρφωσης. 

